laion/Wikipedia-Exotic huggingface dataset:
כלכלת ניו אינגלנד

כלכלת ניו אינגלנד היא אחת מהכלכלות המרכזיות והחשובות בארצות הברית, בניו אינגלנד החלה המהפכה התעשייתית ומאז המהפכה הפך האזור למרכז חינוך, תעשייה ומחקר חשוב לכלכלה האמריקאית, בשל חשיבותה הכלכלית לארצות הברית בכירי מחלקת המסחר האמריקאית מכנים אותה "מיקרוקוסמוס כלכלי לארצות הברית כולה". נכון לאוקטובר 2011 העיירה, ברלינגטון היא עם אחוז האבטלה הנמוך ביותר ועומד על כ-3.6%, לעומת זאת בלורנס היו את אחוזי האבטלה הגבוהים באזור, שעומד שם על כ-12.4%. כבר במחצית הראשונה של המאה ה-20, עבר אזור ניו אינגלנד תהליך תיעוש מהר וזאת מאחר שמרבית חברות הייצור המסורתיות העבירו את המפעלים והמשרדים שלהן לאזור המערב התיכון וחברות הרהיטים והטקסטיל החליטו לעבור לדרום, בשל כך הפך האזור עם הזמן למקום בו מרוכזים שלל תעשיות ושירותים, החל מחברות ביטוח ושירותי בריאות ועד תעשייה צבאית וחברות אלקטרוניקה, בנוסף לכך כמחצית מהדברים המיוצאים מהאזור הם מוצרים מתעשיית הרכב והחשמל וזאת במקביל לעובדה שתעשיות נוספות. החקלאות באזור היא מאוד מוגבלת וזאת בשל האדמה הסלעית שנמצאת במרבית שטחי האזור, עם זאת בחלק הצפוני של האזור יש מספר שדות בהן מגדלים תפוחי אדמה ובמיין גדלות הרבה אוכמניות. מלבד זאת האזור הוא אחד מהאזורים החסכניים ביותר באנרגיה בארצות הברית, כאשר כל מדינות האזור מלבד מיין מדרוגות בין עשרת המדינות החסכניות ביותר באנרגיה בארצות הברית. "Background on the New England Economy (Archived)". U.S. Department of Commerce. אורכב מ-המקור ב-2002-09-19. "New England — Labor Force Statistics". U.S. Department of Labor. נבדק ב-2011-12-18. U.S. Department of Energy. "State Energy Profiles: State Rankings - State Ranking 7. Total Energy Consumption Per Capita, 2010 (million Btu)". נבדק ב-2011-03-30. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
הכוחות המזוינים של פולין

הכוחות המזוינים של רפובליקת פולין (בפולנית: Siły Zbrojne Rzeczypospolitej Polskiej) הם הכוחות המזוינים הלאומיים של פולין. הכוחות המזוינים כפופים למשרד ההגנה הפולני כאשר המפקד העליון הוא נשיא פולין. הכוחות המזוינים של הרפובליקה של פולין כוללים את: וויסקה לודוב (כוחות היבשה הפולניים), מרינארקה ווג'נה (חיל הים הפולני), סילי פובייטז'נה (חיל האוויר הפולני), ווויסקה ספציאלנה (הכוחות המיוחדים הפולניים) וכוח ההגנה הטריטוריאלי הפולני. נכון לשנת 2020, תקציב הכוחות המזוינים עמד על כ-50 מיליארד זלוטים שהם 13 מיליארד דולרים ו-2.1% מהתוצר. הכוחות הוקמו עם עצמאות המדינה בשנת 1918, ובמתכונתו הנוכחית לאחר תום המלחמה הקרה בינואר 1990. בשנים 2002–2014 היו כוחות הצבא הפולני חלק מכוחות הקואליציה שהשתתפו במלחמת אפגניסטן בהובלת נאט"ו. מלחמה זו הייתה הגדולה ביותר במסגרת המעורבות הפולנית בנאט"ו. כוחות פולניים השתתפו גם במלחמת עיראק בשנים 2003–2008, כוחות הצבא הפולני פיקדו על האוגדה הרב-לאומית (MND-CS), שמוקמה באזור הכיבוש הדרום-מרכזי בעיראק. כוחות אלו הורכבו מחיילים מ-23 מדינות והסתכמו בכ-8,500 חיילים. כוחות הצבא הפולניים מורכבים מ־123,700 חיילים סדירים פעילים ו-73,400 משרתי קבע. תוהים אלו מציבים את הכוחות המזוינים במקום ה-42 בעולם בגודלם. בשנת 2020 כוח הכוחות בחמשת הענפים השונים היה כדלקמן: כוחות יבשה – 61,200 חיל האוויר – 16,500 חיל הים – 7,000 ~ 83 ספינות כוחות מיוחדים – 3,500 כוח ההגנה הטריטוריאלי – 21,700 בנוסף על כך, ישנם כ-20,000 משרתים בכוחות המילואים. מדיה וקבצים בנושא הכוחות המזוינים של פולין בוויקישיתוף אתר האינטרנט הרשמי של הכוחות המזוינים של פולין IISS 2020, p. 135. משת
אימרה מיצגר

אימרה מיצגר (בהונגרית: Mitzger Imre; מרצאלי, 15 בפברואר 1875 – ?) היה דוקטור למשפטים, עורך דין ועורך עיתון יהודי-הונגרי, אחיו של טיבאדר מיצגר. אימרה מיצגר נולד במשפחה יהודית כבנם של מיקשה מיצגר, רופא ושל צציליה קוהן. אימרה השלים את לימודיו התיכוניים בעיר נג'קניז'ה. כתלמיד כיתה ז' כבר זכה בשני פרסים ראשונים של מדליית זהב עם הסיפור ההיסטורי שלו "ימים מסוכנים". גם בכיתה ח' זכה בשתי מדליות זהב עם מאמרו על מאריה סצ'י וסיפורו הקצר פטימה. הוא סיים לימודי במשפטים בבודפשט והיה כתב-עמית של כתבי העת "הגאון ההונגרי" ושל בורשסם ינקו (1896-1898). הוא סיים משפטים בשנת 1898 והתיישב בקושיצה, שם עבד תחילה כמתמחה בעריכת דין במשך חצי שנה. במאי 1903 עבר לבודפשט ועסק שם בעריכת דין. אימרה מיצגר כתב שירים ומאמרים לכתבי העת "סלון הונגרי" (1896), "הארץ והעולם" (1897) ול"פיגארו ההונגרי". הוא היה העורך הראשי של היומון "יומן קושיצה" בשנת 1899, ובשנת 1901 של היומון הפוליטי "הונגריה" גם כן בקושיצה. האיש המגושם. מוֹנוֹלוֹג. 1899. (אוסף מונולוגים 82). בקשת יד של אדונים, מחזה עממי בשלוש מערכות. השירים של פישטה דנקו מיקשה לנדיאל. (בכורה בקושיצה, בפברואר 1898) יוז'ף סיניאי: חייהם ועבודותיהם של סופרים הונגרים שומוג' הליקון. לקסיקון של משוררים, סופרים ואמנים ילידי מחוז שומוג' 1928. עמ' 131. נתוני אימרה מיצגר בקטלוג של המוזיאון הספרותי פטפי פאל גויאש: חייהם ויצירותיהם של סופרים הונגרים (סידרה חדשה) 1939–1944 וכו 1990–2002 "Születési bejegyzése a marcali izraelita hitközség születési akv. 1119/1875. folyószáma alatt".
קשת בוסמנית

קשת בוסמנית או קשת בושמנית (שם מדעי: Melanotaenia boesemani) הוא מין דג ממשפחת קשתיתיים החי במים מתוקים. דג זה הוא מין אנדמי לאגמי איימארו ויובליהם באזור ההררי של חצי האי "ראש הציפור" שבמערב פפואה, אינדונזיה. הדג התגלה לראשונה בשנת 1980 על ידי ג.ר. אלן ונ.ג'. קרוס. למין קשת זה, ניתן השם בוסמנית על שם האיכיולוג ההולנדי שאסף פרטים ממין זה, מארינוס בוסמן (Marinus Boeseman). חלקו הקדמי העליון של הדג בצבע כחול כהה ובטנו כסופה. חלקו האחורי צבוע בכתום עד אדום. הניגודיות בצבעו של דג הקשת גרמה לו להיות אהוד ופופולרי בקרב מגדלי דגי נוי. כמו ברוב דגי הקשת, כהות או בהירות צבעי הדג עשויה להוות סימן למצב רוחו או לבריאותו כאשר צבעים כהים ועזים יותר מראים על דג שמח ובריא יותר. אורכו של דג בוגר הוא 7–12 ס"מ. בצעירותו, צורת הדג מוארכת אך כשמתבגר גבו ובטנו מתעגלים כך שחלקו העליון והתחתון מקבלים צורת קשת. הזכרים גדולים יותר מהנקבות, באורך ובגובה. כמו כן, צבע הזכרים חזק יותר משל הנקבות וסנפיריהם ארוכים יותר במידה מסוימת. טמפרטורה: 22–28°C. חומציות: 6.0–8.0. קשיות: 4–14. מיכל בנפח של כ-200 ליטר. הקשת הבוסמנית היא דג חברתי ופעיל מאוד באקווריום, לכן מגדלים מנוסים נוהגים לגדלו בלהקה של לפחות 5 פרטים. לדג זה מזג שקט וחברותי ולכן יעדיף שותפים שקטים וחברותיים. יבלע דגים ורכיכות המסוגלים להיכנס לפיו. הקשת הבוסמנית רגילה לשחיה במרחבים ולכן מחסור במרחב פתוח עלול לגרום לה לנזק. הקשת הבוסמנית היא אוכלת כל, עם זאת תעדיף בעיקר מזון בשרי. הנקבה מטילה את הביצים אך לא משגיחה עליהן לאחר ההטלה. לאחר 8–11 ימים הביצים יבקעו ולאחר כשנה יגיעו לבגרות מינית. מדיה וקבצים בנושא קשת בוסמנית בוויקישיתוף קשת בוסמנית, באתר ITIS (באנגלית) קשת בוסמנית, באתר NCBI (באנגלית) קשת בוסמנית, באתר Animal Diversity Web (באנגלית) קשת בוסמנית, בבסיס הנתונים ARKive (באנגלית) קשת בוסמנית, באתר האנציקלופדיה של החיים (באנגלית) קשת בוסמנית, באתר FishBase (באנגלית) קשת בוסמנית, באתר GBIF (באנגלית) קשת בוסמנית, באתר אקווריום קשת בוסמנית, באתר אקווה, האתר הישראלי לדגי נוי קשת בוסמנית באתר הרשימה האדומה של IUCN קשת בוסמנית, באתר מגזין אקווה לדגי נוי Fitriyatus Shoimah, Sri Hastuti, Tristiana Yuniarti, EFEKTIVITAS PERENDAMAN INDUK IKAN RAINBOW BOESEMANI (MELANOTAENIA BOESEMANI) DALAM MEDIA PEMIJAHAN YANG MENGANDUNG EKSTRAK TEPUNG TESTIS SAPI TERHADAP JANTANISASI BENIH, Sains Akuakultur Tropis 4, 2020-10-01, עמ' 98–108 doi: 10.14710/sat.v4i2.4565
אמרסון רויאל

אמרסון אפרסידו לייט דה סוזה ג'וניור (בפורטוגזית: Emerson Aparecido Leite de Souza Junior; נולד ב-14 בינואר 1999), הידוע יותר בשם אמרסון רויאל או בפשטות אמרסון, הוא כדורגלן ברזילאי המשחק בעמדת המגן ימני משחק בנבחרת ברזיל ובמילאן מהסרייה א'. מדיה וקבצים בנושא אמרסון רויאל בוויקישיתוף אמרסון רויאל, ברשת החברתית אינסטגרם אמרסון רויאל, באתר Transfermarkt אמרסון רויאל, באתר Soccerway אמרסון רויאל, באתר BDFutbol אמרסון רויאל, באתר WorldFootball.net אמרסון רויאל, באתר National Football Teams אמרסון רויאל, באתר FootballDatabase.eu אמרסון רויאל, באתר ESPN ערך זה הוא קצרמר בנושא כדורגל ברזילאי. אתם מוזמנים לתרום לוויקיפדיה ולהרחיב אותו.
הסכם סחר חופשי

הסכם סחר חופשי (FTA) הוא הסכם על פי החוק הבינלאומי, שמטרתו להקים אזור סחר חופשי בין מדינות שחתמו על שיתוף פעולה בהסכם. החוזה בדרך כלל מצמצם מכסים והגבלות כלכליות על מנת לעודד סחר בינלאומי. הסכמים כאלה לרוב "כוללים סעיפים על הקלות בסחר וקביעת כללים בתחומים כמו השקעות, קניין רוחני, רכש ממשלתי, סטנדרטים טכניים ונושאים סניטריים ופיטוסניטריים". ההסכם הכללי על מכסים וסחר משנת 1994 הגדיר במקור הסכמי סחר חופשי כאלו הכוללים בסחורות בלבד. הסכם שמטרתו דומה (כלומר לשחרר של סחר השירותים) נקרא על פי סעיף V כ"הסכם אינטגרציה כלכלי ". בפועל, המונח נמצא כיום בשימוש נרחב בתחומי מדע המדינה, הדיפלומטיה והכלכלה על מנת להתייחס להסכמים המכסים לא רק סחורות אלא גם שירותים ואפילו השקעות. הוראות סביבתיות הפכו נפוצות יותר ויותר בהסכמי השקעות בינלאומיים, כמו הסכמי הסחר החופשיים. ה-OED מתעד את השימוש בביטוי "הסכם סחר חופשי" בהתייחס למושבות האוסטרליות כבר משנת 1877. ערך מורחב – הסכמי סחר חופשי של ישראל לישראל ישנם הסכמי סחר חופשי עם מדינות האיחוד האירופי, ארצות הברית, איגוד הסחר החופשי האירופי, טורקיה, מקסיקו, ירדן, מצרים ומדינות מרקוסור. במאי 2021 דווח כי ישראל וקוריאה הדרומית יחתמו על הסכם סחר חפשי. ב-1 באפריל 2022, חתמו ישראל ואיחוד האמירויות הערביות על הסכם סחר חופשי. סחר חופשי הסכם סחר מדיה וקבצים בנושא הסכם סחר חופשי בוויקישיתוף מילקי ייקח חולצות זולות, דצמבר 2018, אורי כץ, פורום קהלת "3 Types of Free Trade Agreements and How They Work". The Balance. נבדק ב-2019-03-24. "Rules of origin under free-trade agreements". EC Trade Helpdesk. "The basic rules for goods". WTO. "General Agreement on Trade in Services". WTO. Condon, Madison (2015-01-01). "The Integration of Environmental Law into International Investment Treaties and Trade Agreements: Negotiation Process and the Legalization of Commitments". Virginia Environmental Law Journal. 33 (1): 102. version 7.10.4, הסכמי אזור סחר חופשי של ישראל, באתר www.chamber.org.il
בית המשפט העליון של ספרד

בית המשפט העליון של ספרד (בספרדית: Tribunal Supremo) הוא בית המשפט העליון בממלכת ספרד. בית המשפט הוקם במקור על פי סעיף V לחוקה משנת 1812 וכיום פועל כיום מתוקף סעיף VI לחוקה החדשה משנת 1978, ויש לו סמכות שיפוט מקורית בתיקים נגד פקידים בכירים בממלכה, ובמקרים הנוגעים להפרת החוק על ידי המפלגות הפוליטיות במדינה. בית המשפט הוא גם הערכאה העליונה לערעורים. לבית המשפט יש את היכולת להפעיל ביקורת שיפוטית, למעט בעניינים חוקתיים השמורים לבית המשפט החוקתי. כפי שנקבע בחוק האורגני של השופטים משנת 1985, מורכב בית המשפט מנשיא בית המשפט העליון (אנ'), סגן נשיא בית המשפט העליון, יושבי ראש הלשכות ומספר לא מוגדר של שופטים. כל השופטים מועמדים לתפקידם על ידי מועצת המשפט, וממונים על ידי המלך לכהונה לכל החיים עד גיל 70. בהגיע השופטים לגיל זה עליהם לפרוש (אלא אם כן הם מבקשים הארכה לשנתיים). בית המשפט נפגש במנזר סיילס ריאלס במדריד, בירת ספרד. אבטחת הבניין ועובדיו מופקדת בידי הקומיסריון המיוחד של בית המשפט העליון, ויחידת חיל המשטרה הלאומי. בית המשפט העליון הוא הסמכות המשפטית העליונה והמוצא האחרון לערעורים ומרבית עבודתו היא אכן בערעורים על החלות בתי המשפט האחרים והשוליים במדינה. בית המשפט העליון אחראי על טיפול בתלונות משמעותיות על מעשי עוולה לכאורה כנגד גורמים בולטים כמו שרי ממשלה, חברי קונגרס הנציגים, סנאטורים, חברי הפרלמנטים האזוריים השונים, שופטים בכירים, כולל נשיא ושופטי בית המשפט החוקתי. בנוסף על כך, בית המשפט עוסק בפרשיות העוסקות במפלגות הפוליטיות במדינה. ככלל, אין דרך לערער על החלטת בית המשפט העליון, אף שבעניינים פליליים המלך רשאי להשתמש ברחמיו לפסול עונשים שהוטלו או אושרו על ידי בית המשפט העליון. על פי החוקה, ערעורים כאלה נפתרים במועצת השרים ולאחר מכן באופן פורמלי מאושרים על ידי המלך כראש המדינה.[דרוש מקור] ערך מורחב – בית המשפט החוקתי בית המשפט החוקתי יכול באופן חריג לבטל את החלטות בית המשפט העליון אם הייתה פגיעה בזכויות ובחירויות האזרחים המגולמות בחוקה הספרדית (סעיפים 14 עד 29 ו-30.2, הנוגעים לזכויות יסוד) - או בהחלטות הנובעות מבית הדין האירופי לזכויות אדם וסעיפי האמנה האירופית לזכויות אדם. פוליטיקה של ספרד מדיה וקבצים בנושא בית המשפט העליון של ספרד בוויקישיתוף אתר האינטרנט הרשמי של בית המשפט העליון של ספרד (בספרדית)
קרן טנא

קרן טנא (באנגלית: Tene Capital) היא קרן השקעות פרטית ישראלית שנוסדה בשנת 2004 על ידי ד"ר אריאל הלפרין. ההשקעות של הקרן מתרכזות בחברות תעשייה ישראליות עם פוטנציאל פיתוח וצמיחה מחוץ לישראל, אחרי שבתחילת דרכה הדגש שלה היה השקעות בחברות קיבוציות. בשנת 2004 גייסה את הקרן הראשונה שלה, בגובה 70 מיליון דולר, וביצעה 6 השקעות בחברות: אבן קיסר, נטפים, בלו - אי טכנולוגיות מים, EMI Microwave, אמן יציקות בלחץ גבוה, ו- Hanita Coatings. בשנת 2006 גייסה קרן שנייה בגובה 160 מיליון דולר וביצעה 9 השקעות בחברות: קיונרג'י, ח.א.ג. מוצרים רפואיים (1992), אס.סי.אר. (מהנדסים), פישמן טכנולוגיות תרמיות, פלזית תעשיות, אבן קיסר, טלדור כבלים ומערכות, כרומגן, ריקור מערכות ואקום וקריאוגניקה. בשנת 2013 גייסה קרן שלישית בגובה 310 מיליון דולר וביצעה 9 השקעות בחברות: אבן קיסר, טלפייר, מעבדות שרון, סקודיקס, Ortal, תנובות שדה ומטע, TIBA Parking, גדות אגרו, קבוצת גדות. בשנת 2017 גייסה קרן רביעית בגובה 410 מיליון דולר וביצעה 7 השקעות בחברות: noga, חוליות, habonim, דלתות חמדיה, אופטימקס, טרפילוג, Ahern. אתר האינטרנט הרשמי של קרן טנא לוי, אביב (2021-01-04). "למה קרן טנא מתכוונת להשקיע מאות מיליוני שקלים בחיפה כימיקלים". Globes. נבדק ב-2021-02-13. פרייבט אקוויטי: טנא גייסה 410 מיליון דולר לקרן רביעית
קרל ראל

קרל ראל (בגרמנית: Carl Rahl‏; 13 באוגוסט 1812 – 9 ביולי 1865) היה צייר אוסטרי. ראל נולד בווינה לקרל היינריך ראל (1779–1843), חרט. הוא למד באקדמיה לאמנויות יפות בווינה וזכה בפרס בגיל 19. משם נסע למינכן, שטוטגרט, הונגריה ובשנת 1836 לאיטליה. הוא נשאר באיטליה בין השנים 1836 עד 1843, שם למד במיוחד בבתי הספר האמנותיים הוונציאניים והרומאים. סגנונו של ראל, במיוחד השקפותיו על צבע ופרספקטיבה, התגבשו במידה רבה במהלך שנותיו ברומא. הוא חזר לאחר 1843 לווינה למשך שנתיים, ואז ניהל חיי נודד במשך חמש השנים הבאות, נסע דרך הולשטיין, פריז, רומא, קופנהגן ומינכן, והתפרנס כצייר פורטרטים. בשנת 1850 הוא מונה לפרופסור באקדמיה לאמנויות יפות בווינה, אך מסיבות פוליטיות פוטר עד מהרה מהתפקיד. לאחר מכן פתח בית ספר פרטי לאמנות, שהתרחב במהירות לסטודיו שהפיק ציורים בקנה מידה מונומנטלי וזכה להצלחה ניכרת. בין תלמידיו הבולטים היו אדוארד ביטרליך, אוגוסט אייזנמנגר, יוזף מתאוס אייגנר, קרולי לוטס, כריסטיאן גריפנקרל, גוסטב גאליה. ראל הוזמן על ידי הפילנתרופ היווני סימון סינאס לצייר מספר עבודות לחזית ולמבוא הכנסייה היוונית בווינה, שנבנה אז על ידי האדריכל הנאו-קלאסי הדני-אוסטרי תאופיל הנסן. בנוסף הזמין סינאס ארבעה ציורים המתארים את גיבורי מלחמת העצמאות היוונית, וארבעה ציורים נוספים לקישוט מקום מגוריו. ראל עיטר את ארמון טודסקו עם ייצוגים מהמיתולוגיה היוונית. בשנת 1864 הוא צייר מספר דמויות אלגוריות בחדר המדרגות של המחזיאון. בתקופה זו הוא צייר גם כמה ציורי קיר בווילה של גמונדן, וקומפוזיציה לאולם אירועים של טירת אולדנבורג ומחזור מסיפור הארגונאוטים. כמו כן, הוא צייר בבניין האקדמיה באתונה, שתוכנן על ידי תיאופיל הנסן בשנת 1859 ובוצע על ידי ארנסט זילר (הושלם בשנת 1885), וציורים באכסדרה של הבניין המרכזי של האוניברסיטה הלאומית באתונה, שתוכנן על ידי כריסטיאן הנסן (אחיו של תיאופיל הנסן). הציור המרכזי מציג את מייסד האוניברסיטה, מלך אוטו הראשון מיוון, מוקף במוזות; בפרסקו השמאלי נראה פרומתאוס מוריד אש מהר אולימפוס. בשנותיו המאוחרות הוא צייר ציורי נוף לבניין האופרה החדשה (Neue Oper), שנמשכו לאחר מותו על ידי תלמידיו. הוא תכנן את המסך הראשי בווינה, ששימש בהופעות של אופרות טרגיות. העיצוב הושלם לאחר מותו על ידי תלמידו כריסטיאן גריפנקר, וצויר על ידי אדוארד ביטרליך. מדיה וקבצים בנושא קרל ראל בוויקישיתוף C. Bodenstein: Rahl, Carl. In: Allgemeine Deutsche Biographie (ADB). Band 27, Duncker & Humblot, Leipzig 1888, S. 167–172. Rahl, Karl, de.wikisource.org
אין שום אלטרנטיבה

"אין שום אלטרנטיבה" (באנגלית: There is no alternative, ובראשי תיבות: TINA) הייתה סיסמה אשר שימשה לעיתים קרובות את ראש ממשלת בריטניה השמרנית מרגרט תאצ'ר. הביטוי נועד להדגיש את טענתה של תאצ'ר כי כלכלת השוק היא המערכת היחידה שעובדת, ומכיוון שאין שום דרך כלכלית בת קיימא אחרת הדיון על כך הסתיים. אחד ממבקריה, אשר התנגד לשיטה כלכלית זו, אפיין את משמעות הביטוי כ"קפיטליזם גלובלי, כלומר שווקים חופשיים וסחר חופשי היו הדרכים הטובות ביותר לבנות עושר, להפיץ שירותים ולפתח את כלכלת החברה. חוסר הפיקוח הוא מעולה, אם לא אלוהי". לעומת זאת, תאצ'ר תיארה את תמיכתה בשווקים כתוצאה מטיעון מוסרי בסיסי יותר- היא טענה כי המוסר האנושי חייב להתבסס על בחירתו חופשית. ב-2013, ראש הממשלה השמרן דייוויד קמרון החיה את הביטוי, זאת כשציין ביחס לתוכנית הצנע כי ”אם הייתה דרך אחרת הייתי נוקט בה, אבל אין שום אלטרנטיבה”. היד הנעלמה ליברליזם כלכלי Berlinski, Claire (8 בנובמבר 2011). There Is No Alternative: Why Margaret Thatcher Matters (באנגלית) (2nd ed.). Basic Books. ISBN 978-0465031214. {{cite book}}: (עזרה) Nick Robinson, ‏Economy: There is no alternative (TINA) is back, ‏BBC News, ‏7 במרץ 2013
Alte Kameraden

Alte Kameraden, מגרמנית (מילולית: "חברים ותיקים") הוא מארש גרמני מפורסם אשר משמש גם כהמנונו הרשמי של בית הספק לקצינים של חיל האוויר הצ'יליאני. Alte Kameraden הוא מארש אשר נכתב בסביבות 1889 באולם, גרמניה, על ידי המלחין הצבאי קארל טייקה. טייקה כתב קטעים רבים ללהקת הצעדה של הגדוד המלך קארל מס. 123. כשהביא את הטיוטה הראשונית של היצירה, אמר לו הקאפלמייסטר אולטה בפשטות: "יש לנו מספיק צעדות מוזיקליות, זרקו את זה לתנור!". פרשה זו הובילה לעזיבתו של טייקה את הגדוד, בעוזבו, כינה טייקה את היצירה אז בשם: Alte Kameraden. מו"ל רכש ממנו את השיר תמורת 25 מארקים מזהב. בשנת 1895 היצירה הוצגה לראשונה על ידי פריץ קולר. בהמשך הפך Alte Kameraden לאחד המארשים הפופולרים ביותר בעולם. הוא הושמע בשנת 1937 בטקס ההכתרה של מלך אנגליה, ג'ורג' השישי. את הצעדה ניתן גם כן לשמוע בסרט המלאך הכחול (Der blaue Engel). מארש קוניגראץ Preußens Gloria מדיה וקבצים בנושא Alte Kameraden בוויקישיתוף Alte Kameraden, בביצוע "Alte Kameraden" (wind band), סרטון באתר יוטיוב Alte Kameraden, בביצוע "Alte Kameraden" (band, choir), סרטון באתר יוטיוב קארל טייקה, באתר Victor Records https://www.moz.de/nachrichten/kultur/wie-die-_alten-kameraden_-nach-gorzow-kamen-48197602.html (בגרמנית) https://www.pnn.de/potsdam/weltberuehmte-alte-kameraden/22486470.html (בגרמנית)
אנתוני בואנס

אנתוני בואנס (באנגלית: Anthony Bowens; נולד ב-18 בדצמבר 1990) הוא מתאבק אמריקאי, המופיע בארגון ההיאבקות All Elite Wrestling‏ (AEW). בואנס נולד ב-18 בדצמבר 1990 בניו ג'רזי, ארצות הברית. הוא שיחק בייסבול במשך 11 שנים עד שאישיות ההיאבקות, סנטינו מארלה, שאל אותו אם בכוונתו לעשות הסבה לענף ההיאבקות המקצועית. תחת תיווכו של מארלה, הוא הציג בפניו את המאמן פאט באק, שתחתיו בואנס התאמן כדי להפוך למתאבק. בואנס החל להתאמן בשנת 2012, כשערך את קרב הבכורה שלו בזירה שנה לאחר מכן. בנובמבר 2016, הוא ספג זעזוע מוח במהלך קרב, שהשתתף בתוכנית NXT של ארגון ההיאבקות WWE. בנובמבר 2020, הנשיא והמנכ"ל של ארגון ההיאבקות All Elite Wrestling‏ (AEW), טוני חאן, הודיע שבואנס חתם על חוזה לחמש שנים בארגון ביחד עם מקס קאסטר; עוד נודע שהשניים יהיו צמד שייקרא בשם The Acclaimed. לאחר רצף ניצחונות מרשים, השניים איתגרו את היאנג באקס (מאט ג'קסון וניק ג'קסון) לקרב על אליפות הזוגות של AEW, לעומת זאת, הם הפסידו בקרב זה במסגרת פרק של התוכנית Dynamite, שנערך ב-23 בדצמבר. ב-8 באוקטובר 2021 בפרק של התוכנית Rampage,‏ The Acclaimed כשלו בניסיונם לזכות באליפות הזוגות של AEW, לאחר שהפסידו לאלופי הזוגות, הלוצ'ה בראדרס (פנטה אל זרו מיידו וריי פיניקס). ב-5 בנובמבר בפרק של התוכנית Rampage, בואנס נחל הפסד לבריאן דניאלסון. ב-10 בנובמבר בפרק של התוכנית Dynamite, בואנס נחל הפסד נוסף, הפעם לג'ונגל בוי כתוצאה מהכנעה. ב-17 בנובמבר בפרק של התוכנית Dynamite, בואנס וקאסטר הפסידו לדאנטה מרטין וליאו ראש. ב-28 בינואר בפרק של התוכנית Rampage, בואנס הפסיד לג'ון מוקסלי. ב-25 בפברואר בפרק של התוכנית Rampage, בואנס נחל הפסד לאורנג' קאסידי בקרב העפלה לקרב סולם פני המהפכה של האירוע Revolution. ב-3 באוגוסט בפרק של התוכנית Dynamite, בואנס וקאסטר גברו על גאן קלאב (אוסטין גאן וקולטן גאן) בקרב דאמפסטר (קרב שבו המנצח נקבע לאחר זריקת יריבו אל תוך פח אשפה וסגירתו). בפרק הספיישל Grand Slam של התוכנית Dynamite, שהתקיים ב-21 בספטמבר, השניים (כשלצידם המנג'ר בילי גאן), זכו באליפות הזוגות של AEW לצמד Swerve In Our Glory (קית' לי וסוורב סטריקלנד). בואנס הוא גיי מוצהר. הישגים בארגון ההיאבקות All Elite Wrestling – AEW אליפות הזוגות של AEW (פעם אחת) - ביחד עם מקס קאסטר אליפות השלשות של AEW (פעם אחת) - ביחד עם מקס קאסטר ובילי גאן הישגים בארגון ההיאבקות Independent Wrestling Federation – IWF אליפות ג'וניור במשקל כבד של IWF (פעמיים) הישגים במגזין ההיאבקות Pro Wrestling Illustrated – PWI PWI דירג אותו במקום ה-304 מתוך 500 המתאבקים הטובים ביותר לשנת 2021 הישגים בארגון ההיאבקות WrestlePro אליפות WrestlePro‏ (3 פעמים) מדיה וקבצים בנושא אנתוני בואנס בוויקישיתוף אנתוני בואנס, ברשת החברתית אקס (טוויטר) אנתוני בואנס, ברשת החברתית אינסטגרם אנתוני בואנס, באתר The Baseball Cube "התנגדו לשנאה": כוכב ההיאבקות נלחם בהומופוביה באתר מאקו ארגון ההיאבקות AEW מחתים את אנתוני בואנס ומקס קאסטר עדכון בנושא אורך החוזים של מתאבקי AEW החדשים The Acclaimed זוכים באליפות הזוגות של AEW באירוע Grand Slam אנתוני בואנס גאה לייצג את קהילת הלהט"בים
קרחון אראגו

קרחון אראגו (באנגלית: Arago Glacier) הוא קרחון באזור חוף דנקו, של ארץ גרהאם, שבאנטארקטיקה. הקרחון נשפך אל מפרץ אנדוורד, צפונית מזרחית לקרחון מוזר, בחוף המערבי של ארץ גרהאם. שיא גובהו של הקרחון מצוי בגובה של 692 מטרים מעל פני הים. הקרחון מופה לראשונה על ידי סקר שטחי חסות איי פוקלנד, בהתבסס על סקרים על הקרקע שנערכו על ידי סקר שטחי חסות איי פוקלנד, אשר יצאו מהאי דנקו בעונת המחקר (הקיץ האנטארקטי) 1956–1957, ועל תצלומי אוויר שצולמו על ידי חברת האנטיג אירוסרוויירס בע"מ בין השנים 1956–1957. שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה. הקרחון נקרא על שמו של פרנסואה ז'אן דומיניק אראגו (François Arago), גאודז צרפתי, אשר הוכיח לראשונה בשנת 1839 את היישום של צילום לצורכי מיפוי. שם זה ניתן לקרחון, בדומה לשנות אתרים נוספים באזור הקרויים על שם חלוצים בתחום הפוטוגרמטריה (כגון קרחון רודולף, וקרחון מוזר). קרחון אראגו באתר הסקר הגאולוגי של ארצות הברית קרחון אראגו באתר הגאזט האנטארקטי של ממשלת אוסטרליה קרחון אראגו באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון אראגו מחשבון מרחקים - המרחק מקרחון ארגו לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
קרב ג'זין (1941)

קרב ג'זין (13 ביוני 1941) היה חלק מתמרונה של הדיוויזיה השביעית האוסטרלית לביירות במהלך תמרון בן ארבעה שבועות של המערכה בסוריה ולבנון של בעלות הברית נגד כוחות צרפת של וישי בסוריה ובלבנון. ג'זין, לבנון, נמצאת בערך באמצע גבול לבנון לארץ ישראל וביירות. קרב זה היה אחד ממספר קרבות קשים במהלך ההתקדמות האוסטרלית לביירות משטחי המנדט. כוחות אוסטרלים מחטיבה 25 (בלי גדוד 2/33) תקפו את ג'זין ב-1 ביוני 1941, לאחר כיבוש של מרג' עיון, שאותה כבשו בעלות הברית באופן זמני ב-11 ביוני 1941, ואיפשר למפקד הדיוויזיה האוסטרלית השביעית. מיג'ור ג'נרל ג'ון לאווראק, להחליף את משימת חטיבה 25 והורה לה לנוע צפונה לעבר ג'זין, חטיבה 25 השאירה כוח קטן שהחזיק את מרג' עיון וספג התקפה נגדית קשה. במהלך הלחימה על ג'זין, כשפלוגתו נפגעה מאש מקלעים עזה, טוראי ג'ים גורדון, מגדוד 2/31, זחל קדימה וניטרל את עמדת אויב ברובה ובכידון. לגורדון, במקור מרוקינגהם, אוסטרליה המערבית, הוענק צלב ויקטוריה על מעשיו ליד ג'זין. בסיס הצבא ג'זין בטאונסוויל, קווינסלנד, נקרא על שם הקרב הזה. מערבה משם, על החוף, תקפה החטיבה ה-21 האוסטרלית את צידון בין 13 ל-15 ביוני, כחלק מהמערכה על דאמור. יום לאחר נפילת צידון חסמו האוסטרלים את הדרך בין צידון לג'זין. Coulthard-Clark, Chris (1998). Where Australians Fought: The Encyclopaedia of Australia's Battles (1st ed.). St Leonards, New South Wales: Allen & Unwin. ISBN 1-86448-611-2. Dennis, Peter; Grey, Jeffrey; Morris, Ewan; Prior, Robin (1995). The Oxford Companion to Australian Military History. Melbourne: Oxford University Press. ISBN 0-19-553227-9. "Battle Honours of the Australian Army: World War II – Syria" (PDF). Army History Unit. אורכב מ-המקור (PDF) ב-3 ביוני 2011. נבדק ב-30 באוגוסט 2011. {{cite web}}: (עזרה) "Jezzine". Australian War Memorial. נבדק ב-3 בדצמבר 2014. {{cite web}}: (עזרה) Dean, Peter J. (2008). "Man of might: Brigadier Berryman and the battles of Merdjayoun and Jezzine, Syria, 1941". Research Online: Arts Papers and Journal Articles. University of Notre Dame Australia. נבדק ב-1 בפברואר 2017. {{cite web}}: (עזרה) "2/31st Battalion". Australian War Memorial. נבדק ב-26 בינואר 2019. {{cite web}}: (עזרה) Coulthard-Clark 1998, p. 191. "Road to Damascus". Australia's War 1939–1945. Commonwealth of Australia: Department of Veterans' Affairs. אורכב מ-המקור ב-18 באפריל 2015. נבדק ב-3 בדצמבר 2014. {{cite web}}: (עזרה) "Jezzine Barracks Museum Proposal" (PDF). North Australian Military Heritage Association. 30 בנובמבר 2008. אורכב מ-המקור (PDF) ב-3 במרץ 2016. נבדק ב-4 במאי 2009. {{cite web}}: (עזרה) Dennis et al 1995, p. 578. Harriott, G.E.W (17 ביוני 1941). "Australians' Hard Fighting in Battle of Sidon". The Courier Mail (Brisbane, Queensland: 1933-1954). National Library of Australia (Trove). נבדק ב-4 בפברואר 2017. {{cite news}}: (עזרה)